"Аԥсуа хәыҷтәы фольклор" ашәҟәы автор, уи раԥхьатәи аҭҵааҩы, афилологиатә ҭҵаарадыррақәа ркандидат, ахәыҷҭәы поетесса Римма Ҳашԥҳа диижьҭеи 85 шықәса аҵра иазкны Аԥсуаҭҵааратә институт аҟны иахьа аконференциа мҩаԥган.
"Римма Арсени-иԥҳа Аҳашба лнапы иҵылхит акымкәа-ҩбамкәа аҭҵаарадырратә усумҭақәа. Урҭ зегьы ирхадоуп 1980 шықәсазы урысшәала иҭыҵыз лмонографиа "Аԥсуа хәыҷтәы фольклор". Анаука аҟны лааԥсаразы мацара акәӡам диижьҭеи 85 аҵразы лыхьӡи лыжәлеи еидкыланы изаҳҳәо. Римма Арсени-иԥҳа аҭҵаарадырра инамаданы аҟыбаҩ ҷыда злаз хәыҷтәы поетын. Уи дыршаҳаҭуеит лара лпоезиатә аизгақәа: "Ҵиҵи- кәакәа", "Даӷьаа рчара". Лара ахәыҷтәы поезиаҟны лааԥсара ахәшьара ҳаракы заҳҭо, аԥсуа поезиаҟны имаҷуп ашколқәранӡатәи ахәыҷқәа ирызку ажәеинраалақәа. Лҩымҭақәа ҟазшьа ҷыдас ирымоу-ритмикала уамакала еилыххоуп, афольклор, асахьаркыратә марҭхәқәа рыла еиҿырцаауп", - иҳәеит Коӷониа.
Иаҳа инеиҵыху анҵамҭа шәаҳар шәылшоит арадио Sputnik Аԥсны аҟны.
Иара убас шәаԥхьар ҟалоит:
- Габниаԥҳа Римма Ҳашԥҳа лзы: аҵарауаҩ хатәра, ауаҩы лаша